Diari Oficial de la Generalitat Valenciana


Sumari del DOGV 5678, del 11-01-2008 (2008/200)

ORDRE de 28 de desembre de 2007, de la Conselleria de Medi Ambient, Aigua, Urbanisme i Habitatge, per la qual es modifica l'Ordre de 21 de novembre de 2005, de la Conselleria de Territori i Habitatge, per la qual es convoquen i s'aproven les bases reguladores de les subvencions gestionades per la Direcció General de Planificació i Ordenació Territorial destinades a la redacció de plans generals adaptats a les determinacions de la legislació urbanística, territorial i ambiental vigent als municipis de la Comunitat Valenciana per als exercicis 2006-2007.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5678

Data del DOGV
:   11-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/200


Data del document
:   28-12-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * administració local
    * urbanisme
    * suport econòmic
    * pla d'urbanisme

ORDRE de 28 de desembre de 2007, de la Conselleria de Medi Ambient, Aigua, Urbanisme i Habitatge, per la qual es modifica l'Ordre de 21 de novembre de 2005, de la Conselleria de Territori i Habitatge, per la qual es convoquen i s'aproven les bases reguladores de les subvencions gestionades per la Direcció General de Planificació i Ordenació Territorial destinades a la redacció de plans generals adaptats a les determinacions de la legislació urbanística, territorial i ambiental vigent als municipis de la Comunitat Valenciana per als exercicis 2006-2007. [2008/200]  
La publicació de l'Ordre de 21 de novembre de 2005, de la conselleria de Territori i Habitatge tenia com a objecte establir el règim per a la concessió d'ajudes i subvencions públiques gestionades per la Direcció General de Planificació i Ordenació Territorial de la conselleria de Territori i Habitatge de la Generalitat Valenciana, a aquells ajuntaments que requerisquen la redacció de plans generals adaptats a les determinacions contingudes en la legislació urbanística territorial i ambiental. Acollint-se a aquesta ordre, s'han concedit ajudes a trenta municipis.  
Després de l'ordre, es va publicar la Llei 16/2005, de 30 de desembre, urbanística valenciana, que potència la concertació del planejament durant la redacció tècnica del Pla general amb les administracions implicades i entitats representatives dels col·lectius ciutadans particulars afectats, i va introduir determinades novetats en la tramitació dels expedients de planejament, entre els quals destaca l'obligació d'exposar al públic per un termini mínim d'un mes el document de concert previ, on es plasma el model territorial municipal. Inclòs aquest tràmit preceptiu previ a la remissió del concert previ a la conselleria, no previst per tant en el moment de la publicació de l'ordre vigent, es considera s'ha de pagar el percentatge de subvenció corresponent a aquella fase, en el moment en què es produeix l'exposició al públic.  
El Decret 36/2007, de 13 d'abril, del Consell, pel que es modifica el Decret 67/2006, de 19 de maig, del Consell, pel qual es va aprovar el Reglament d'ordenació i gestió territorial i urbanística, concedeix a la fase de concert previ major importància de la que fins llavors tenia, i fixa un termini d'un any per a la redacció del document del pla general, des que el concert previ té l'informe favorable; és per això pel que s'entén necessari variar el percentatge sobre el pagament de les ajudes en aquesta fase, com també els terminis de lliurament establits.  
La publicació de la Llei urbanística valenciana, juntament amb la publicació del Decret 120/2006, del Consell, pel qual s'aprova el Reglament de paisatge de la Comunitat Valenciana, han introduït noves variables que afecten els temps i fases de la tramitació dels plans generals, la qual cosa comporta variar els terminis fixats en les bases reguladores establides en l'ordre objecte de modificació.  
D'acord amb això, en l'interés de col·laborar amb els ajuntaments en la tasca planificadora i de gestió urbanística és pel que resulta necessari formular les característiques i condicions aplicables al règim d'ajudes i subvencions públiques, de conformitat amb les atribucions contingudes en l'article 28 de la Llei 5/1983, de 30 de desembre, del Consell,  
ORDENE  
Article únic  
Es modifica la clàusula deu de l'annex I de l'Ordre de 21 de novembre de 2005, de la conselleria de Territori i Habitatge, per la qual s'estableix el règim per a la concessió d'ajudes i subvencions públiques gestionades per la Direcció General de Planificació i Ordenació Territorial de la conselleria de Territori i Habitatge de la Generalitat, a aquells ajuntaments que requerisquen la redacció de plans generals adaptats a les determinacions contingudes en la legislació Fase Termini màx. (mesos) Quantitat (%)  
A la concessió de la subvenció - 10  
Adopció pel ple municipal de l'acord per a sotmetre a informació pública el document per a la fase de concert previ 12 40  
Adopció pel ple municipal de l'acord per a sotmetre el document a informació pública. 18 35  
Redactat l'informe d'al·legacions, remissió del document per a la seua aprovació autonòmica. 20 15  
urbanística territorial i ambiental, en el sentit que figura en l'annex d'aquesta ordre.  
DISPOSICIÓ FINAL  
Aquesta ordre entrarà en vigor l'endemà de la publicació en el Diari Oficial de la Comunitat Valenciana.  
València, 28 de decembre de 2007.- El conseller de Medi Ambient, Aigua, Urbanisme i Habitatge: Jose Ramón García Antón  
ANNEX  
Es modifica la clàusula deu de l'annex I, en el qual es fixen les bases per les quals es regula la convocatòria d'ajudes i subvencions públiques de la Generalitat a entitats locals per a la redacció de plans generals adaptats a les determinacions contingudes en la legislació urbanística i territorial vigent, que queda redactada en els termes següents:  
"Deu. Pagament de les ajudes i terminis de lliurament  
El pagament de les ajudes concedides s'efectuarà en les fases següents:  
1. Un 10% de la subvenció en el moment de la concessió d'aquesta.  
2. Un 40% de la subvenció després de l'adopció pel ple de la corporació municipal de l'acord pel qual se sotmet a informació pública el document de concert previ davant de la conselleria.   
La falta de presentació davant de la conselleria de la documentació requerida per al pagament d'aquesta fase en el termini de dotze mesos comptadors des de la firma del contracte amb l'equip redactor podrà implicar la pèrdua de la subvenció, excepte causa expressament justificada per l'ajuntament, la qual haurà de ser valorada per la conselleria, a l'efecte de prorrogar el termini assenyalat o, si és el cas, de resoldre l'expedient.  
3. Un 35% de la subvenció, després de l'adopció pel ple de la corporació municipal de l'acord pel qual se sotmet a informació pública el document de pla general.   
La falta de presentació davant de la conselleria de la documentació requerida per al pagament d'aquesta fase en el termini de divuit mesos comptadors des de la firma del contracte amb l'equip redactor, podrà implicar la pèrdua de la subvenció, excepte causa expressament justificada per l'ajuntament, que haurà de ser valorada per la conselleria, a l'efecte de prorrogar el termini assenyalat o, si és el cas, de resoldre l'expedient.  
4. Un 15% de la subvenció es pagarà una vegada conclòs el termini d'informació pública i redactat l'informe de les al·legacions presentades o, si és el cas, certificat del secretari de l'ajuntament en què s'acredite l'absència d'al·legacions, i es remeta el document per a la seua aprovació autonòmica, mitjançant l'aprovació provisional pel ple municipal.  
La falta de presentació davant de la conselleria de la documentació requerida per al pagament d'aquesta fase en el termini de vint mesos comptadors des de la firma del contracte amb l'equip redactor, podrà implicar la pèrdua de la subvenció, excepte causa expressament justificada per l'ajuntament, que haurà de ser valorada per la conselleria, a l'efecte de prorrogar el termini assenyalat o, si és el cas, de resoldre l'expedient.  
Els pagaments i terminis màxims de lliurament indicats es resumeixen en el quadre següent:  
\* \* \* \* \*  
Fase Plazo máx. (meses) Cantidad (%)  
A la concesión de la subvención -- 10  
Adopción por el Pleno Municipal de Acuerdo para someter a Información Pública   
el documento para la fase de Concierto Previo 12 2040  
Adopción por el Pleno Municipal de Acuerdo para someter el documento a Información Pública. 18 35  
Redactado el informe de alegaciones, remisión del documento para su aprobación autonómica. 200 1015  
Transcorreguts dos mesos del termini màxim establit es resoldrà l'expedient totalment o parcialment.  
La conselleria de Medi Ambient, Aigua, Urbanisme i Habitatge farà efectives directament les ajudes en favor de l'entitat beneficiària mitjançant l'aportació de factures aprovades de la despesa amb els corresponents justificants de pagament, lliurament de la documentació en suport digital i certificat emés pel secretari de la corporació acreditant la superació de la fase corresponent".